особено за сектори, свързани със строителството, и като се отчита финансовото състояние на промишлеността на Съюза, нейната способност за набиране на нов капитал е била изключително ограничена.
 4.2.5. Размер на дъмпинговия марж
 (93)
 Разследването установи наличието на вероятност от повторно възникване на дъмпинга със значителни маржове. Поради това размерът на дъмпинговия марж не може да се смята за незначителен.
 4.2.6. Възстановяване от предишен дъмпинг
 (94)
 Разгледаните по-горе макроикономически показатели показват, че независимо от това, че частично е била постигната целта на антидъмпинговите мерки за отстраняване на вредата, понесена от производителите от Съюза, промишлеността все още се намира в уязвимо и нестабилно състояние. В действителност през разглеждания период обемът на производството е намалял с 12 %, обемът на продажбите за несвързани клиенти на пазара на ЕС се е свил със същия процент, а трудовата заетост е намаляла с 20 %. През целия разглеждан период промишлеността на Съюза е претърпявала загуби. Поради това не бе възможно да се установи напълно възстановяване от предишния дъмпинг и Комисията счита, че промишлеността на Съюза остава уязвима за причиняващия вреда ефект на евентуален дъмпингов внос на пазара на Съюза.
 5. Заключение относно вредата
 (95)
 Основните показатели за вредата са отбелязали отрицателна тенденция, свързана с въздействието на кризата, наблюдавана в строителния сектор. Поради това потреблението, обемът на производството и продажбите са намалели с 12 % през разглеждания период.
 (96)
 Въпреки това мерките успешно са помогнали на промишлеността на Съюза да преодолее тази криза и да предприеме значителни усилия за преструктуриране, довели до намаляване на производствения капацитет и работната сила.
 (97)
 През последните години от разглеждания период са били наблюдавани признаци на подобрение с увеличение на производителността и използването на капацитета. Освен това равнището на производствените разходи се е доближило до средната продажна цена.
 (98)
 Независимо от това състоянието на промишлеността на Съюза все още остава нестабилно. Въпреки че повечето финансови показатели са се подобрили, те не са достигнали устойчиво равнище. Потреблението и цените остават на ниски равнища и са налице признаци за продължаващо наличие на свръхкапацитет в Съюза.
 (99)
 Целта на антидъмпинговите мерки е била частично постигната чрез отстраняване на част от вредата, понесена от промишлеността на Съюза в резултат на дъмпинговия внос от Китай. Въпреки че финансовите показатели, като рентабилност и възвръщаемост на инвестициите, са отчели подобрение през разглеждания период, те са останали отрицателни. Паричният поток също се е подобрил и е отчел лека положителна тенденция. Поради това е ясно, че промишлеността на Съюза все още не се е възстановила напълно от въздействието на предишния дъмпинг и продължава да е в нестабилно състояние, което я прави много уязвима за всяко едно повторно възникване на дъмпингов внос.
 (100)
 Дори и ако нестабилното състояние на промишлеността на Съюза бъде квалифицирано като съществена вреда, тя не може да се отдаде на вноса от Китай, чийто пазарен дял на пазара на Съюза е по-малък от 1 %. При липса на ценови натиск от страна на Китай промишлеността на Съюза е успяла да запази пазарния си дял и да намали своите загуби.
 Е. ВЕРОЯТНОСТ ОТ ПОВТОРНО ВЪЗНИКВАНЕ НА ВРЕДА
 1. Предварителна